da en da de da da da da en en en da da da da da en en da da fr da en da fr en en da da da da da pl da cs tr da de da da da es da en da da da da da da da de de da da da da de da en da da da da en da da en da da da da da en da da de de da da da da da da da pl sv da da da da da en da da da da da da da da en sv sv da af sv en da da da sv da da da da da da da da da da da da da da da da en da da da sv sv en da da da sv da da da da da da da en en da da da da da da da da da da da da da sv da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da es da fi sv da en da da da it ceb en sv da en da nl da nl da nl da en da da da da da da da da de fr en en da en
Guide: Tjek, hvem du handler med
Klager: Køb i udlandet
Tilbage Køb i Danmark
Søg på fx fugt i mobil Søg
Søg på forbrug Søg
køb sikkert på nettet
guide: tjek, hvem du handler med
Guide: Tjek, hvem du handler med
Sidst opdateret: 06. januar 2022
En seriøs netbutik vil normalt lægge en række oplysninger om sig selv på sin hjemmeside. Kan du ikke finde oplysningerne, så overvej, om du vil handle med butikken.
De oplysninger, du skal kunne finde på en hjemmeside i et EU-land, er som minimum:
Mailadresse, postadresse, telefonnummer og lignende, som gør det muligt at komme i kontakt med virksomheden
Netbutikken må gerne have en kontaktformular på sin hjemmeside. Kontaktformularen må dog ikke stå i stedet for de lovpligtige kontaktoplysninger, fx mail, telefonnummer og adresse.
Kan du ikke finde netbutikkens kontaktoplysninger eller finde ud af, hvem der driver virksomheden? Så lad være med at købe noget i den butik. Det kan tyde på, at butikken ikke er seriøs. Hvis der kun er en kontaktformular, kan du få besvær med komme i kontakt med butikken. Det kan fx være, hvis der opstår problemer i forbindelse med købet, eller du senere skal klage over varen.
På Nethandel #heltsikkert kan du få flere råd til, hvordan du tjekker, hvem der står bag netbutikken
Tjek, hvad sælgeren oplyser på sin hjemmeside
De oplysninger du skal kigge efter:
Er varen beskrevet tydeligt nok?
Er der tydelige oplysninger om prisen?
Er der tydelige oplysninger om salgs- og leveringsbetingelser?
Hvad står der om fortrydelsesretten?
Kan du se, hvor du kan klage, hvis der er fejl ved varen?
Er det sikkert at betale med betalingskort?
Er der oplysninger om virksomhedens persondatapolitik?
Læs også om de oplysninger sælgeren skal give dig i forbindelse med en handel
Vær opmærksom på, hvem sælgeren er
Når du handler på nettet, kan du støde på forskellige typer af online platforme. Det kan fx være:
Bookingsider, hvor du kan finde og bestille forskellige ydelser, fx fly og hotel
Online markedspladser, hvor sælgere og købere kan mødes og handle
Platformene kan ligne netbutikker, men de fungerer blot som platforme, der formidler produkter på vegne af forskellige virksomheder og i nogle tilfælde også privatpersoner.
Hvis du handler via en online platform, kan det være svært at gennemskue, hvem du har købt varen af, og hvem du skal klage til, hvis der opstår problemer med varen.
Hvis online platformen alene fungerer som formidler eller mellemled, skal det tydeligt fremgå, at den alene er formidler. Det skal også tydeligt fremgå, hvem du indgår aftalen om købet med.
Et godt råd er, at du altid både klager til online platformen og virksomheden, hvis der opstår et problem med varen.
Det kan desuden være en god idé at betale med et betalingskort, når du handler. Når du har betalt med betalingskort, fx Visa/Dankort, eller en betalingsapp på mobilen i forbindelse med fjernsalg, fx køb på nettet, kan banken måske tilbageføre dine penge, hvis sælgeren ikke leverer varen.
Hvis den egentlige sælger viser sig at være privatperson, så vil du ikke være dækket af de forbrugerbeskyttende regler.
Læs mere om køb af brugte varer
Stol ikke på www.xxxx.dk
Du kan ikke regne med, at en butik hører hjemme i det land, der er angivet i adressefeltet. Selvom der fx står .dk, kan butikken lige så godt høre hjemme i Kina, da alle kan købe danske domænenavne. Hvis varen bliver sendt fra et land uden for EU, kan der komme told og moms oven i prisen.
Er det en .dk-adresse, kan du se, hvem der har registreret domænenavnet på dk-hostmaster.dk.
Er det ikke en .dk-adresse, kan du se, hvem der har registreret domænenavnet på who.is.
Er det en dansk virksomhed, kan du tjekke CVR-registret. I registret kan du fx ved at søge på virksomhedens navn finde oplysninger om:
hvor virksomheden hører hjemme
om den er opløst eller under konkurs.
Tjek hjemmesiden på nettet
Før du handler, kan det være en god idé at søge på virksomhedens navn på en søgemaskine. Hvis andre forbrugere har haft dårlige erfaringer med sælgeren, kan du ofte finde det beskrevet på nettet.
Stol ikke blindt på brugeranmeldelser
Mange brugeranmeldelser fortæller, om en butik er speciel god at handle med, eller tilbyder en god service eller lignende. Det er ikke ensbetydende med, at butikken er kontrolleret, eller at butikken opfylder lovens krav til e-handelsbutikker. Derudover kan brugeranmeldelser nemt miste troværdighed, hvis de er manipulerede ved eller oprettet fra falske brugerprofiler.
Guide: Tjek, hvem du handler med
KUNNE DU BRUGE SIDEN?
Skriv evt. hvorfor. Spørgsmål besvares dog ikke:
Danskerne har svært ved at gennemskue bankmarkedet
Guide: Det skal du være opmærksom på ved flystrejker, forsinkelser og aflysninger
Festivalsæson: Pas på billethajer og handler med private
Danskerne er begejstrede for nye betalingsmetoder
Læs flere nyheder >
Konkurrence- og Forbrugerstyrelsen står
bag den offentlige forbrugerportal
› Læs mere om forbrug.dk
› Tilmeld dig vores nyheder
Konkurrence- og Forbrugerstyrelsen     Carl Jacobsens Vej 35    2500 Valby     kfst@kfst.dk     EAN: 5798000018006